Sheikh Aminu Ibrahim Daurawa (An haife shi a ranar 1 ga watan Janairun a shekara ta 1969, a gida mai lamba 39 Unguwar Mazugal, a karamar hukumar Dala, da ke jihar Kano. Babban Malamin addinin musulunci ne da ke jihar Kano a Najeriya kuma yana gudanar da karatukansa a duk fadin kasan. Sheikh Aminu Daurawa tsohon shugaban hukumar Hizba da ke jihar Kano a karamar hukumar ungogo. Yana bada karatu a gidan radiyo mai take tambaya mabudin ilimi Wanda ((Alh. Sani kwangila Yakasai)) ya kan dauka nauyin shi. An haifi Malam Aminu Daurawa a ranar (1 ga watan Janairu, a shekara ta 1969) ana kiransa da suna Ibrahim dan Muhammad dan Bilal a gidan Sheikh Ibrahim Muhammad Bilal wanda aka fi sani da Mai Tafsiri da mahaifiyarsa mai suna, Hajiya Sa'adatu Al-Mustapha a gidan Zakara-Mai-Neman-Suna Unguwar Fagge a Jihar Kano. Mahaifinsa malamin addinin musulunci ne kuma yana sana'ar dinki, yakan koyar da maraice (yamma), kuma yana bada tafsirin Alqur'ani mai girma a duk ranar litinin da alhamis a Unguwar Fagge kusa da Tashar Kuka, Bayan ya dawo daga shagonsa na dinki.